Piter Sevil

Piter Endryu Sevil (; ) — İngilis dizayner. "Britaniya imperiyası" ordeni Cəngavər-Komandoru.
 Həyatı 
Piter Sevil 9 oktyabr 1955-ci ildə Lankaşirdə anadan olub. Əvvəlcə müqəddəs Ambros kollecində, sonra isə 1975-ci ildən 1978-ci ilə qədər Mançester Politexnik Universitetində qrafik dizayn üzrə təhsil alıb. 

Piter Sevil xüsusilə "Joy Division" və "New Order" üçün Factori sənətçilərinə val və disk dizaynları etmişdir. Onun  ən böyük uğuru "Factory Records" ilə əməkdaşlığı oldu. 1978-ci ildə Tony Vilson və Alan Erasmusun yaratdığı bu müstəqil musiqi leyblı, əsasən post-punk və yeni dalğa (new wave) janrında olan musiqi qruplarını dəstəkləyirdi.

Piter Sevilin ən məşhur albom üzləri:
 Joy Division – "Unknown Pleasures" (1979): Bu dizayn Piter Sevilnin ən ikonik işlərindən biridir. O, "Pulsar CP 1919" adlı neytron ulduzunun radio siqnallarının qrafik təsvirindən istifadə etmişdir. Bu minimalist və qara-ağ dizayn, musiqi tarixində ən məşhur albom qabıqlarından birinə çevrildi.
 New Order – "Power, Corruption & Lies" (1983): Bu albom üçün Sevil XIX əsr rəssamı Henri Fantin-Latourun bir natürmort əsərindən istifadə etdi və qapığa heç bir mətn və ya ad əlavə etmədi. Bunun əvəzinə xüsusi bir rəng kodu sistemi tətbiq edərək, albomun adını və ifaçının adını yalnız qrafik üsulla ifadə etdi.
 New Order – "Blue Monday" (1983, Maxi Single): Bu albomun qabığı deşikləri olan və rəngli kod sistemi ilə bəzədilmiş "floppy disk" dizaynına bənzəyirdi. Bu iş təkcə vizual olaraq deyil, həm də konseptual yanaşması ilə dizayn dünyasında inqilabi idi.

1990-cı illərdən sonra Piter Sevil dizayn sahəsini genişləndirərək, moda və kommersiya markaları ilə işləməyə başladı. O, "Yohji Yamamoto", "Raf Simons", "Calvin Klein", "Adidas", "Burberry" (2018-ci ildə "Burberry"nin yeni loqosunu dizayn etdi) kimi brendlərlə əməkdaşlıq edib.

"Factory Records" 15 ildir ki, fəaliyyətini dayandırsa da, Piter Sevil "New Order" ilə əməkdaşlığını davam etdirir. 1990-cı illərin ikinci yarısından etibarən o, Puqrupun albomlarının üzlərinin dizaynlarına nəzarət edib. Hazırda dizayner multimedia layihələrinə diqqət yetirir.

2003-cü ilin may ayından sentyabr ayına qədər London Dizayn Muzeyində keçirilən "Piter Sevil Şousu" sərgisində onun bütün albom üzləri, eləcə də son məqsədinə xidmət etmiş əşyalar: düşmüş yarpaqlar, sink lövhə və dizayn prosesində istifadə olunan digər əşyalar nümayiş olunurdu. Sərginin açılışı ilə eyni vaxtda Piter Sevilin musiqi və dizayn dünyasındakı aparıcı Britaniya estetiklərinin müxtəlif qrafik əsərləri və esselərini özündə əks etdirən ilk antologiyası olan "Piter Sevil tərəfindən dizayn edilmişdir" nəşr olundu.

2002-ci ildə Mançesterin 1976-cı ildən 1992-ci ilə qədər pankdan reyvə qədər müstəqil pop mədəniyyətinin hekayəsini izah edən "24 Saatlıq Əyləncə İnsanları" adlı Britaniya bədii filmi nümayiş olundu. Bu əsərin personajlarından biri bir həftə gec çatdırdığı, lakin "fantastik dərəcədə gözəl" olan bir ziyafət dəvətnaməsi yaratmaq kimi xarakterik hekayəsi olan Piter Sevil idi.

 İstinadlar 

 Ədəbiyyat 
 Designed by Peter Saville, by :en:Rick Poynor, Frieze, 2003. ()
 Eye, No. 17, Vol. 5, edited by :en:Rick Poynor, Emap Construct, London, Summer 1995
Webchat transcript, :en:SHOWstudio, 2003
 Peter Saville Estate 1-127, by Heike Munder, JRP|Ringier, 2007. ()

 Xarici keçidlər 

Official Peter Saville website
Peter Saville Works
Design Museum biography of Saville – includes timeline
comprehensive archive from former colleagues
Sleeve designed by Peter Saville - Japanese site
A selection of Factory designs, primarily New Order
Peter Saville @ Cerysmatic Factory
Spike Magazine Interview
Filmed interview on SHOWstudio
Video Interview on I love Design
Peter Saville Discography on Discogs